ai4bharat/Pralekha huggingface dataset:
অর্থমন্ত্রক
পশ্চিমবঙ্গের নতুন প্রিন্সিপাল অ্যাকাউন্ট্যান্ট জেনারেল দায়িত্ব নিলেন
কলকাতা, ১৮ মার্চ, ২০১৯
শ্রীমতী সায়ন্তনী জাফা পশ্চিমবঙ্গের নতুন প্রিন্সিপাল অ্যাকাউন্ট্যান্ট জেনারেল  পদে তাঁর দায়িত্ব গ্রহণ করেছেন। শ্রীমতী জাফা গত ২৯শে জানুয়ারি এই দায়িত্ব নেন। বর্তমান দায়িত্ব গ্রহণের পূর্বে তিনি মহারাষ্ট্রের প্রিন্সিপাল অ্যাকাউন্ট্যান্ট  পদে আসীন ছিলেন। এছাড়াও তিনি মর্যাদাপূর্ণ কম্পট্রোলার অ্যান্ড অডিটর জেনারেল  প্রতিষ্ঠানের বরিষ্ঠ ম্যানেজার, পূর্ব রেলের হিসাবনিকাশ সংক্রান্ত ডিরেক্টর জেনারেল তথা মহারাষ্ট্রের অ্যাকাউন্ট্যান্ট জেনারেল পদের দায়িত্বও পালন করেছেন।
এখন থেকে তিনি সর্বজনীন ও সামাজিক ক্ষেত্রের অন্তর্গত পশ্চিমবঙ্গ সরকার এবং তার অধীনস্থ রাষ্ট্রায়ত্ত সংস্থা সহ স্বশাসিত পর্ষদগুলির ব্যয় সংক্রান্ত খাতে হিসাবনিকাশ দেখভাল করবেন। এছাড়াও তিনি পশ্চিমবঙ্গের প্রিন্সিপাল অ্যাকাউন্ট্যান্ট জেনারেলের পেশ করা রাজ্য সরকারের বার্ষিক হিসাবনিকাশ খতিয়ে দেখবেন।
CG/BD/DM
(Visitor Counter : 55
তথ্যওসম্প্রচারমন্ত্রক
শ্রী অনুরাগ ঠাকুর "মেকিং অফ দা কনস্টিটিউশন"-এর ওপর একটি ই- ফটো প্রদর্শনী এবং "চিত্রাঞ্জলি ৭৫" বিষয় ভার্চুয়াল ফিল্ম পোস্টার প্রদর্শনীর উদ্বোধন করেছেন
নতুন দিল্লি, ২৭ আগস্ট, ২০২১
কেন্দ্রীয় তথ্য ও সংস্কৃতি এবং যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর এবং কেন্দ্রীয় পর্যটন মন্ত্রী শ্রী কিষান রেড্ডি আজ ভারতের সংবিধান রচনার বিষয়ে একটি ই-ফটো প্রদর্শনী "মেকিং অফ দা কনস্টিটিউশন" এর উদ্বোধন করেছেন। এছাড়াও তাঁরা
"চিত্রাঞ্জলি ৭৫" বিষয়ে একটি ভার্চুয়াল ফিল্ম পোস্টার প্রদর্শনীরও আনুষ্ঠানিক উদ্বোধন করেছেন। এই অনুষ্ঠানে কেন্দ্রীয় তথ্য ও সম্প্রচার প্রতিমন্ত্রী ডক্টর এল মুরুগান, সংসদীয় বিষয়ক প্রতিমন্ত্রী শ্রী অর্জুন রাম মেঘওয়াল এবং বিদেশ প্রতিমন্ত্রী শ্রীমতি মিনাক্ষী লেখি উপস্থিত ছিলেন।
আজাদী কা অমৃত মহোৎসবের অঙ্গ হিসেবে এই প্রদর্শনীর আয়োজন করা হয়েছে।
কেন্দ্রীয় তথ্য ও সম্প্রচার মন্ত্রী শ্রী অনুরাগ ঠাকুর জানান, এই ধরনের প্রদর্শনী করার অর্থ হচ্ছে যাতে সাধারণ মানুষ জানতে পারে যে কিভাবে আমাদের সংবিধান রচনা করা হয়েছিল।
ভার্চুয়াল পোস্টার প্রদর্শনীর সম্পর্কে কেন্দ্রীয় মন্ত্রী বলেন, " চিত্রাঞ্জলি ৭৫" ভারতীয় চলচ্চিত্রের ৭৫ বছরকে উপস্থাপনা করে।
CG/ SB
(
শিল্পওবাণিজ্যমন্ত্রক
শিল্প ও বাণিজ্য ক্ষেত্রে সম্ভাব্য সব বাধা এড়াতে কেন্দ্র সহায়তাকারী ডেস্ক এবং নিয়ন্ত্রণ কক্ষ তৈরি করেছে
নতুন দিল্লি, ০৭ জানুয়ারি, ২০২২
সারা দেশে উদ্ভূত কোভিড সংক্রমণ বৃদ্ধির পরিপ্রেক্ষিতে শিল্প ক্ষেত্রে উৎসাহদান ও অভ্যন্তরীণ বাণিজ্যের জন্য দপ্তর  করোনা বিস্তার নিয়ন্ত্রণের জন্য বিভিন্ন রাজ্য সরকার/ কেন্দ্রশাসিত অঞ্চলগুলির গৃহীত পদক্ষেপ পর্যালোচনা করেছে। এই পরিপ্রেক্ষিতে সতর্কতামূলক পদক্ষেপ ও বাণিজ্য ইকো ব্যবস্থাপনায় সহায়তার জন্য ডিপিআইআইটি রাজ্য সরকার/ কেন্দ্রশাসিত অঞ্চলগুলির আরোপিত বিধি-নিষেধের কারণে পণ্য এবং নিত্যপ্রয়োজনীয় পণ্য পরিবহণ ও সরবরাহের সময় যদি কোনো সমস্যা হয় তার ওপর নজর রাখবে।
যে কোনো ধরণের উৎপাদন, পরিবহণ, বন্টন, পাইকারি বা ই-বাণিজ্য সংস্থাগুলির পণ্য পরিবহণ ও বন্টন বা সংগ্রহের ক্ষেত্রে অসুবিধার সম্মুখীন হলে, তা সমাধানের জন্য ডিপিআইআইটি একটি নির্দিষ্ট টেলিফোন নম্বর/ ইমেল আইডি চালু করেছে। এগুলি হলো –
টেলিফোন নম্বর : + 91 11 23063554, 23060625
৫ই জানুয়ারি থেকে চালু হওয়া এই ইমেল ও ফোন নম্বরটি সকাল ৯টা - রাত ৯টা পর্যন্ত চালু থাকবে। এই কন্ট্রোল রুমের মাধ্যমে বিভিন্ন পক্ষের করা অভিযোগ/ সমস্যা গুলির সমাধানে রাজ্য/ কেন্দ্রশাসিত অঞ্চলের প্রশাসকের সঙ্গেও আলোচনা করা হবে। বাণিজ্য বিভাগ এবং ডিরেক্টরেট জেনারেল অফ ফরেন ট্রেড  রপ্তানি ও আমদানি বিষয়ে পর্যবেক্ষণ করার জন্য উদ্যোগ নিয়েছে। কোভিড-১৯ সংক্রমণ বৃদ্ধির প্রেক্ষিতে বাণিজ্য সংস্থাগুলি বিভিন্ন সমস্যার মুখোমুখি হচ্ছে। এমনকি আন্তর্জাতিক বাণিজ্য ক্ষেত্রে উদ্ভূত সমস্যার সমাধানের জন্য ডিজিএফটি একটি ‘কোভিড-১৯ হেল্প ডেস্ক’ চালু করেছে। এটি বাণিজ্য বিভাগ/ ডিজিএফটি, আমদানি ও রপ্তানি লাইসেন্স সংক্রান্ত সমস্যা, পণ্য আমদানি রপ্তানিতে ছাড় পত্রের ক্ষেত্রে বিলম্ব, তথ্যগত সমস্যা, ব্যাঙ্কিং বিষয় ইত্যাদি খতিয়ে দেখবে। কেন্দ্রীয় সরকার এবং রাজ্য সরকারের অন্যান্য মন্ত্রক/ বিভাগ/ সংস্থার বাণিজ্য সংক্রান্ত সমস্যা ও সম্ভাব্য সমাধানে সমন্বয় বজায় রাখবে।
ডিজিএফটি-র বিকল্প ইমেল আইডি হলো - dgftedi[at]nic[dot]in
। কোভিড-১৯ হেল্প ডেস্ক অথবা টোল ফ্রি নম্বরে ফোন করে কোনো সমস্যা থাকলে জানানো যেতে পারে। নম্বরটি হলো - 1800-111-550.
CG/SS/SKD/
(Visitor Counter : 168
অর্থমন্ত্রক
বৈদেশিক মূদ্রায় ভারতের আয় সন্তোষজনক
নয়াদিল্লি, ০৪ জুন, ২০১৯
কেন্দ্রীয় অর্থ এবং কর্পোরেট বিষয়ক মন্ত্রী শ্রীমতি নির্মলা সীতারমন সংসদে আজ ২০১৮-১৯ অর্থবর্ষের আর্থিক সমীক্ষার রিপোর্ট পেশ করেছেন।
আর্থিক সমীক্ষা অনুযায়ী ভারতের বৈদেশিক মুদ্রার আয় যথেষ্ট সন্তোষজনক। যদিও ২০১৮-১৯ অর্থবর্ষে গড় অভ্যন্তরীণ উৎপাদন বর্তমান আথিক ঘাটতির পরিমাণ ২০১৭-১৮ অর্থবর্ষে ১.৮ শতাংশ থেকে বৃদ্ধি পেয়ে হয়েছে ২.১ শতাংশ। এরফলে গড় অভ্যন্তরীণ উৎপাদনে বাণিজ্যিক ক্ষেত্রে ঘাটতি যেখানে ২০১৭-১৮ অর্থবর্ষে ছিল ৬ শতাংশ তা ২০১৮-১৯ অর্থবর্ষে বেড়ে হয়েছে ৬.৭ শতাংশ। চলতি অর্থবর্ষে অশোধিত তেলের মূল্যবৃদ্ধির ফলে এই বাণিজ্যিক ঘাটতি ঘটেছে বলে আর্থিক সমীক্ষায় জানানো হয়েছে। সমীক্ষায় বলা হয়েছে দেশে প্রত্যক্ষ বিদেশী বিনিয়োগ বেড়েছে। বর্তমানে আর্থিক ঘাটতি কমাতে আরও বিদেশী বিনিয়োগের ওপর জোর দেওয়া হচ্ছে। ২০১৮-১৯ অর্থবর্ষে দেশে পণ্যদ্রব্য রপ্তানী হয়েছে ৩৩০.৭ বিলিয়ন মার্কিন ডলারে। পেট্রোলিয়ামজাত পণ্য, মূল্যবান ধাতু, ওষুধ, সোনা ও অন্যান্য ধাতব পদার্থের রপ্তানী বেড়েছে।
CG/SS/NS
(Visitor Counter : 95
প্রধানমন্ত্রীরদপ্তর
পরশুরাম কুণ্ড উৎসবের এক ঝলক নেট মাধ্যমে তুলে ধরলেন প্রধানমন্ত্রী
নয়াদিল্লি, ৮ জানুয়ারি, ২০২৩
অরুণাচল প্রদেশের পরশুরাম কুণ্ড উৎসবের এক ঝলক নেট মাধ্যমে তুলে ধরেছেন প্রধানমন্ত্রী শ্রী নরেন্দ্র মোদী।
অরুণাচল প্রদেশের মুখ্যমন্ত্রী শ্রী পেমা খাণ্ডুর এক ট্যুইট বার্তার উল্লেখ করে প্রধানমন্ত্রী বলেছেন :
“এ হল এক আশীর্বাদধন্য অভিজ্ঞতা। অরুণাচল প্রদেশকে নতুন করে ফিরে দেখার এ এক অপূর্ব সুযোগ।”
(PG/SKD/DM
প্রধানমন্ত্রীরদপ্তর
রাজ্য সভার সাংসদ শ্রী রাজীব সাতবের প্রয়াণে প্রধানমন্ত্রীর শোক প্রকাশ
নতুনদিল্লি, ১৬ই মে, ২০২১
প্রধানমন্ত্রী শ্রী নরেন্দ্র মোদী রাজ্যসভার সাংসদ শ্রী রাজীব সাতবজির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ সংসদে আমার বন্ধু শ্রী রাজীব সাতবজির প্রয়াণে আমি বেদনাহত। তিনি ছিলেন ক্ষমতাসম্পন্ন ও সম্ভাবনাময় নেতা। আমি তাঁর পরিবার পরিজন, বন্ধুবান্ধব ও সমর্থকদের সমবেদনা জানাই। ওঁ শান্তি । “
CG/CB
(Visitor Counter : 86
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন ও শহরাঞ্চল বিষয়ক মন্ত্রকের সচিব ‘লাভার্থীয় সে রুবারূ’ মতবিনিময় অনুষ্ঠানে পৌরোহিত্য করেছেন
নয়াদিল্লি, ১৭ ফেব্রুয়ারি, ২০২২
কেন্দ্রীয় আবাসন ও শহরাঞ্চল বিষয়ক মন্ত্রকের সচিব শ্রী মনোজ যোশী আজ নতুন দিল্লিতে এক ভার্চ্যুয়াল অনুষ্ঠানে আসাম, ঝাড়খণ্ড ও কেরলের ‘প্রধানমন্ত্রী আবাস যোজনার ’ সুফলভোগীদের সঙ্গে মতবিনিময় করেন। ভার্চ্যুয়াল এই মতবিনিময় অনুষ্ঠানে যোজনার এক সুফলভোগী জানান, আমাদের জীবনে অভাবনীয় পরিবর্তন এসেছে এবং আমরা এখন সমাজে মর্যাদার সঙ্গে বাস করছি। এই মতবিনিময় অনুষ্ঠানে মন্ত্রকের যুগ্ম সচিব তথা যোজনার মিশন ডায়রেক্টর শ্রী কুলদীপ নারায়ণ উপস্থিত ছিলেন। যোজনার সুফলভোগীদের সঙ্গে সরাসরি মতবিনিময় এবং কর্মসূচির বাস্তবিক অগ্রগতি সরেজমিনে খতিয়ে দেখতেই এই অনুষ্ঠানের আয়োজন করা হয়।
মন্ত্রকের সচিব আজ ভার্চ্যুয়াল পদ্ধতিতে আসাম, ঝাড়খণ্ড ও কেরলের সুফলভোগীদের সঙ্গে মতবিনিময় করেন এবং তাঁদের জীবনে নিজস্ব পাকা বাড়ি আসার পর কি পরিবর্তন হয়েছে তা জানতে চান। যোজনার আওতায় নির্মিত গৃহগুলিও তিনি ভার্চ্যুয়াল পদ্ধতিতে পরিদর্শন করেন। আসাম থেকে এই ভার্চ্যুয়াল মতবিনিময় অনুষ্ঠানে শ্রীমতী কুন্তি সিং এবং মিলন মণ্ডল যোগ দেন। ঝাড়খণ্ড থেকে যোগ দেন শ্রীমতী মণীষা কাচ্চাপ এবং শ্রীমতী মামনি পাল। কেরল থেকে যোগ দেন শ্রীমতী রাধামনি এবং শ্রীমতী সুমা আর। মন্ত্রকের সচিব সুফলভোগীদের সঙ্গে পৃথক পৃথকভাবে মতবিনিময়ের সময় তাঁদের জীবনযাত্রা, তাঁদের পরিবারের সদস্য, পাকা বাড়ি হাতে পাওয়ার পর তাঁদের অনুভূতি এবং বাড়ি নির্মাণের সময় তহবিল খাতে কোনরকম সমস্যার সম্মুখীন হয়েছেন কিনা, সে সম্পর্কে জানতে চান। সুফলভোগীরা সচিবকে জানান, পাকা বাড়ি পাওয়ার পর তাঁদের স্বপ্ন সত্যি হয়েছে। এই কর্মসূচি যদি না থাকত তাহলে তাঁদের নিজেদের পাকা বাড়ির স্বপ্ন অপূর্ণই থেকে যেত। আসামের ঢেকিয়াজুলি থেকে সুফলভোগী শ্রীমতী কুন্তি সিং জানান, তাঁর নিজের ঘর বানানোর স্বপ্ন অপূর্ণই থেকে যেত যদি এই কর্মসূচির সুবিধা তাঁর কাছে না পৌঁছত। কুন্তি দেবী একটি সেলাই প্রশিক্ষণ বিদ্যালয় চালান যেখানে ৭৫ জন বালিকা প্রশিক্ষণ নিচ্ছে।
ঝাড়খণ্ডের সুফলভোগী শ্রীমতী মামনি পাল জানিয়েছেন, এই কর্মসূচিতে নিজস্ব বাড়ি হাতে পাওয়ার পর সমাজে তাঁর মর্যাদা বৃদ্ধি পেয়েছে। রাঁচি থেকে কর্মসূচির সুফলভোগী শ্রীমতী মণীষা কাচ্চাপ্পা জানিয়েছেন, তাঁর ছোট ছোট বাচ্চাদের জন্য নিজস্ব বাড়ি বানাতে পেরে তিনি নিজেকে অত্যন্ত সৌভাগ্যবান মনে করছেন। এখন তাঁর ছেলে-মেয়েরা শান্তিতে পড়াশোনা করতে পারবে বলে তিনি আশা প্রকাশ করেন। তিনি আরও বলেন, এই বাড়ি তাঁর নিজস্ব, এখন এটা ভেবেই গর্ববোধ হচ্ছে।
কেরলের কোল্লাম থেকে রাধামনি দেবী জানান, এখন তাঁর পুরো পরিবার একসঙ্গে এক বাড়িতেই থাকার সুযোগ পেয়েছে, যা তাঁর কাছে অন্ত্যন্ত সন্তুষ্টির বিষয়। কেরলের আলাপ্পুঝা থেকে সুফলভোগী সুমা দেবী জানিয়েছেন, আগে তাঁরা সকলে এক কামরার ঘরে বাস করতেন। এখন এই কর্মসূচির ফলে তাঁরা নিজেদের স্বপ্নের বাড়ি বানাতে সক্ষম হয়েছেন।
‘আজাদি কা অমৃত মহোৎসব’-এর অঙ্গ হিসেবে ‘লাভার্থীয় সে রুবারূ’ মতবিনিময় কর্মসূচির আয়োজন করা হয়। গত বছরের সেপ্টেম্বর থেকে এ ধরনের মতবিনিময় অনুষ্ঠান আয়োজিত হয়ে আসছে। আজকের এই মতবিনিময় অনুষ্ঠান ছিল ২২তম। উল্লেখ করা যেতে পারে, ‘প্রধানমন্ত্রী আবাস যোজনা ’ কর্মসূচি সাত বছর ধরে রূপায়িত হচ্ছে। এখনও পর্যন্ত মন্ত্রক ১ কোটি ১৪ লক্ষের বেশি বাড়ি নির্মাণে অনুমতি দিয়েছে। এর মধ্যে ৯৩ লক্ষ ২৫ হাজার বাড়ি নির্মাণের কাজ চলেছে এবং ৫৪ লক্ষ ৭৮ হাজারের বেশি বাড়ির কাজ শেষ হওয়ার পর তা সুফলভোগীদের হাতে তুলে দেওয়া হয়েছে।
CG/BD/DM/
(Visitor Counter : 153
প্রধানমন্ত্রীরদপ্তর
প্রথমবার সিঙ্গাপুর ওপেন ব্যাডমিন্টনের খেতাব জয়ে পি ভি সিন্ধুকে প্রধানমন্ত্রীর অভিনন্দন
নয়াদিল্লি, ১৭ জুলাই, ২০২২
প্রধানমন্ত্রী শ্রী নরেন্দ্র মোদী প্রথমবার সিঙ্গাপুর ওপেন ব্যাডমিন্টনের খেতাব জয়ে পি ভি সিন্ধুকে অভিনন্দন জানিয়েছেন। তিনি বলেছেন, দেশের জন্য এটি অত্যন্ত গৌরবের এবং ভবিষ্যতের খেলোয়াড়রা এর ফলে অনুপ্রাণিত হবে।
কেন্দ্রীয় ক্রীড়ামন্ত্রী শ্রী অনুরাগ সি ঠাকুরের এক ট্যুইটের জবাবে প্রধানমন্ত্রী বলেছেন, “প্রথমবার সিঙ্গাপুর ওপেনের খেতাব জয়ে @Pvsindhu1-কে অভিনন্দন জানাই। তিনি আরও একবার তাঁর ব্যতিক্রমী ক্রীড়া প্রতিভা প্রদর্শন করে সাফল্য অর্জন করলেন। দেশের জন্য এটি অতন্ত গৌরবের এবং ভবিষ্যতের খেলোয়াড়রা এর ফলে অনুপ্রাণিত হবে।”
PG/CB/NS
(
যুবওক্রীড়াবিষয়কমন্ত্রক
৫৪ জন খেলোয়াড় সহ ৮৮ সদস্যের ভারতীয় দল টোকিওতে পৌঁছেছে
টোকিও অভিমুখী ভারতীয় অলিম্পিক দলকে উৎসাহ দিতে দিল্লি বিমানবন্দরে উপস্থিত ছিলেন কেন্দ্রীয় ক্রীড়া মন্ত্রী শ্রী অনুরাগ ঠাকুর এবং প্রতিমন্ত্রী শ্রী নিশীথ প্রামানিক
নতুন দিল্লি, ১৮ জুলাই, ২০২১
জাপানের টোকিওতে আয়োজিত অলিম্পিকে যোগ দিতে ৫৪ জন খেলোয়াড় সহ ৮৮ সদস্যের ভারতীয় দল আজ টোকিওর নারিতা বিমানবন্দরে পৌঁছেছে। কুর্বে শহরের প্রতিনিধিরা প্রতিনিধি দলটিকে স্বাগত জানাতে সেখানে উপস্থিত ছিলেন।
অলিম্পিকে অংশগ্রহণকারী ভারতীয় দলকে উষ্ণ অভ্যর্থনা জানাতে গত রাতে নতুন দিল্লির ইন্দিরা গান্ধী আন্তর্জাতিক বিমানবন্দরে উপস্থিত ছিলেন কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ ঠাকুর এবং ওই মন্ত্রকের প্রতিমন্ত্রী শ্রী নিশীথ প্রামানিক।
এক টুইটার বার্তায় শ্রী অনুরাগ ঠাকুর জানিয়েছেন, "আমাদের উজ্জ্বল অ্যাথলেটদের জন্য অভিনন্দন, ১৩০ কোটি ভারতীয়ের নাড়ির স্পন্দন অনুভূত হচ্ছে।"
আটটি বিভাগে অংশগ্রহণকারী খেলোয়াড় ও অন্যান্যরা এই প্রতিনিধি দলে ছিলেন। এই আটটি বিভাগের মধ্যে রয়েছে ব্যাডমিন্টন, তীরন্দাজি, হকি, জুডো, সাঁতার, ভারোত্তোলন, জিমন্যাস্টিকস এবং টেবিল টেনিস। ভারত থেকে মোট ১২৭ জন খেলোয়াড় অংশ নেবে। টোকিও অলিম্পিক হলো ভারতের সর্বোচ্চ খেলোয়াড় দল।
গতরাতে ইন্দিরা গান্ধী আন্তর্জাতিক বিমানবন্দরে অলিম্পিকে অংশগ্রহণকারী ভারতীয় প্রতিনিধি দলকে উষ্ণ অভ্যর্থনা জানিয়ে কেন্দ্রীয় ক্রীড়া ও যুব কল্যাণ মন্ত্রী অনুরাগ ঠাকুর বলেন, অলিম্পিকে অংশগ্রহণকারী ভারতের খেলোয়াড়দের প্রতি ১৩০ কোটি ভারতবাসীর শুভেচ্ছা রয়েছে। তিনি বলেন, যারা নির্বাচিত হওয়ার সুযোগ পেয়েছেন তাঁরা তাঁদের দুর্দান্ত পারফরম্যান্স তুলে ধরবেন। এ বিষয়ে দেশের প্রধানমন্ত্রীও একই কথা বলেছেন। শ্রী ঠাকুর বলেন, যেসব খেলোয়াড় দেশের প্রতিনিধিত্ব করছে তাঁদের কাছে একটা স্নায়ুর লড়াই থাকে। তবে শেষ পর্যন্ত তাঁদের মানসিক শক্তি প্রতিফলিত হয় তাঁদের দক্ষতার মধ্যে দিয়ে।
CG/SB
(Visitor Counter : 176
মন্ত্রিসভারঅর্থনৈতিকবিষয়সংক্রান্তকমিটি
২০২২-এর মরশুমে নারকেলের শুকনো শাঁসের জন্য ন্যূনতম সহায়ক মূল্য বৃদ্ধিতে অনুমোদন কেন্দ্রীয় মন্ত্রিসভায়
নতুন দিল্লি, ২২ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনৈতিক বিষয় সংক্রান্ত ক্যাবিনেট কমিটি ২০২২-এর মরশুমে নারকেলের শুকনো শাঁসের জন্য ন্যূনতম সহায়ক মূল্য বৃদ্ধিতে অনুমোদন দিয়েছে।
২০২১ সালে কারখানাজাত নারকেলের শুকনো শাঁসের ফেয়ার অ্যাভারেজ কোয়ালিটি অনুযায়ী  ক্যুইন্টাল পিছু ন্যূনতম সহায়ক মূল্য ছিল ১০ হাজার ৩৩৫ টাকা। ২০২২ সালে তা বাড়িয়ে ক্যুইন্টাল পিছু ১০ হাজার ৫৯০ টাকা করা হয়েছে। অন্যদিকে, ২০২১ সালে দলা পাকানো নারকেলের শুকনো শাঁসের ক্যুইন্টাল পিছু ন্যূনতম সহায়ক মূল্য ১০ হাজার ৬০০ টাকা ছিল। ২০২২ সালে তা বৃদ্ধি করে ১১ হাজার টাকা করা হয়েছে। অতএব, কারখানাজাত নারকেলের শুকনো শাঁসের ক্ষেত্রে ৫১.৮৫ শতাংশ এবং দলা পাকানো নারকেলের শুকনো শাঁসের ক্ষেত্রে ৫৭.৭৩ শতাংশ উৎপাদন খরচে সাহায্য হবে।
কমিশন ফর এগ্রিকালচারাল কস্টস অ্যান্ড প্রাইস -এর সুপারিশের ভিত্তিতে এই সিদ্ধান্ত নেওয়া হয়েছে।
২০২২ সালের মধ্যে কৃষকদের আয় দ্বিগুণ করার জন্য এটি একটি গুরুত্বপূর্ণ পদক্ষেপ। ন্যাশনাল এগ্রিকালচারাল কো-অপারেটিভ মার্কেটিং ফেডারেশন অফ ইন্ডিয়া লিমিটেড এবং ন্যাশনাল কো-অপারেটিং কনজিউমার ফেডারেশন অফ ইন্ডিয়া লিমিটেড নারকেল উৎপাদনকারী রাজ্যগুলিতে ন্যূনতম সহায়ক মূল্য সংক্রান্ত নীতি নির্ধারণের ক্ষেত্রে নোডাল এজেন্সি হিসেবে কাজ করে থাকে।
CG/SS/SKD/
(
পর্যটনমন্ত্রক
দ্বিতীয় জি২০ পর্যটন কর্মগোষ্ঠীর বৈঠক আগামীকাল শিলিগুড়িতে শুরু হচ্ছে
শিলিগুড়ি, ৩১ মার্চ, ২০২৩
তিন দিন ব্যাপী দ্বিতীয় জি২০ পর্যটন কর্মগোষ্ঠীর বৈঠক আগামীকাল শিলিগুড়িতে শুরু হচ্ছে। সংবাদ মাধ্যমকে একথা জানিয়ে কেন্দ্রীয় পর্যটন মন্ত্রকের সচিব শ্রী অরবিন্দ সিং বলেন, ভারতের সভাপতিত্বে জি২০ দেশজুড়ে ৫৯টিরও বেশি শহরে ২০০রও বেশি বৈঠকের আয়োজন করছে। বৈঠকের এই সমস্ত স্থানগুলো নির্বাচন করা হয়েছে ভারতের বৈচিত্র্যপূর্ণ ভূপ্রকৃতি এবং সমৃদ্ধ সাংস্কৃতিক ঐতিহ্যকে তুলে ধরতে। মূল অগ্রাধিকারের যেসব বিষয় নিয়ে আলোচনা হবে সচিব তা সংবাদ মাধ্যমকে জানান।এই উপলক্ষে শিলিগুড়ি এবং দার্জিলিং-এ নানা আয়োজন করা হয়েছে। পার্শ্ববর্তী নানা বিষয় এবং জি২০ অভ্যাগতদের এলাকা সফরের নানা বন্দোবস্তও করা হয়েছে। শ্রী সিং বলেন, এই বৈঠকের মূলগত উদ্দেশ্য হল, এলাকার বৈশিষ্ট্যসমূহ অভ্যাগতদের সামনে তুলে ধরা। অভ্যাগতরা চা বাগানে চা তোলা, রোমাঞ্চকর পর্যটন, স্থানীয় শিল্প এবং সংস্কৃতি প্রত্যক্ষ করতে পারবেন। এর মধ্য দিয়ে ওই এলাকায় রোমাঞ্চকর পর্যটনের যে বিরাট সমর্থ এবং সম্ভাবনা রয়েছে তা অভ্যাগতদের সামনে তুলে ধরা সম্ভব হবে।
কেন্দ্রীয় পর্যটন মন্ত্রকের অতিরিক্ত সচিব শ্রী রাকেশ কুমার ভার্মা তিন দিনের এই কর্মসূচির বিস্তারিত ব্যাখ্যা দেন। তিনি বলেন, ভারত সরকারের পর্যটন মন্ত্রক পশ্চিমবঙ্গ সরকার এবং জি২০ সচিবালয়ের সহযোগিতায় দ্বিতীয় পর্যটন কর্মীগোষ্ঠীর এই বৈঠকের আয়োজনে সম্পূর্ণ প্রস্তুত। জি২০ সদস্য দেশগুলির ১৩০ জনেরও বেশি অভ্যাগত এই বৈঠকে যোগ দেবেন। আমন্ত্রিত নানা দেশ, আন্তর্জাতিক সংগঠন, পর্যটন শিল্পের সহযোগীরা, রাজ্য পর্যটন এবং যেসব সংস্থা স্থানীয় এলাকা সফর করান তারাও এই বৈঠকে থাকবেন।
পর্যটন মন্ত্রক পশ্চিমবঙ্গের স্থানীয় বৈশিষ্ট্যময় পণ্যগুলিকে তুলে ধরবে। অভ্যাগতদের স্মরণিকা প্রদান করা হবে সেইসঙ্গে এক জেলা এক পণ্য অর্থাৎ ওডিওপি তালিকাভুক্ত বর্ধমান জেলার কাঠের পেঁচা, বাঁকুড়া জেলার জিআই প্রাপ্ত ডোকরা শিল্পের বড়শি গাঁথা মাছ, মালদা জেলার বাংলাশ্রী সিল্ক দ্রব্য, কালিম্পং জেলার চিৎপুর আতর প্রভৃতি উপহার হিসেবে দেওয়া হবে।
কলকাতায় প্রেস ইনফরমেশন ব্যুরোর পূর্বাঞ্চল শাখার অতিরিক্ত মহানির্দেশক শ্রীমতী জেন নামচু প্রারম্ভিক ভাষণ দেন।
PG/AB/NS
(Visitor Counter : 82
সড়কপরিবহণওমহাসড়কমন্ত্রক
দুর্ঘটনার বিশদ বিবরণ এবং বিমা শংসাপত্রে বৈধ মোবাইল নম্বর অন্তর্ভুক্ত করার জন্য বিজ্ঞপ্তি জারি করা হয়েছে
নয়াদিল্লি, ০৩ মার্চ, ২০২২
মোটর অ্যাক্সিডেন্ট ক্লেইম ট্রাইব্যুনাল -এর মাধ্যমে দ্রুত দাবি নিষ্পত্তির জন্য বিভিন্ন পক্ষের নির্দিষ্ট সময়সীমার মধ্যে সড়ক দুর্ঘটনার বিশদ বিবরণ, তদন্তের বিশদ তথ্য অনুযায়ী পদক্ষেপ গ্রহণ বাধ্যতামূলক করে চলতি বছরের ২৫শে ফেব্রুয়ারি সড়ক পরিবহণ ও মহাসড়ক মন্ত্রক একটি বিজ্ঞপ্তি জারি করেছে। এছাড়াও, বিমা শংসাপত্রে বৈধ মোবাইল নম্বর অন্তর্ভুক্ত করা বাধ্যতামূলক করা হয়েছে।
এ বিষয়ে বিস্তারিত জানতে এই লিঙ্কে ক্লিক করুন -
https://static.pib.gov.in/WriteReadData/specificdocs/documents/2022/mar/doc20223321601.pdf
CG/SS/SB
(Visitor Counter : 128
প্রতিরক্ষামন্ত্রক
কর্মক্ষেত্রে মোতায়েন সেনাকর্মীদের বেতন ও ভাতা প্রসঙ্গে
নয়াদিল্লি, ২৮ নভেম্বর, ২০১৯
কর্মক্ষেত্রে মোতায়েন সেনাবাহিনীর সমস্ত কর্মীদের বেতন ও ভাতা তাঁদের সংশ্লিষ্ট পে অ্যাকাউণ্ট কার্যালয়গুলির মাধ্যমে প্রতি মাসে নিজেদের ব্যাঙ্ক অ্যাকাউন্টে জমা হয়ে যায়। সেনাকর্মীদের ব্যাঙ্ক অ্যাকাউন্ট সম্পর্কিত তথ্য সংশ্লিষ্ট ব্যাঙ্কে সেনাকর্মীর নাম নথিভুক্তিকরণের সময় বাহিনীর রেকর্ড অফিসগুলি জমা করে থাকে। এর ফলে, সংশ্লিষ্ট সেনাকর্মী দেশের যে প্রান্তেই মোতায়েন থাকুন না কেন, তাঁর ব্যাঙ্ক অ্যাকাউন্ট সম্বলিত তথ্য রেকর্ড অফিসের মাধ্যমে জানা সম্ভব। লোকসভায় বুধবার এক প্রশ্নের লিখিত জবাবে এই তথ্য জানান প্রতিরক্ষা প্রতিমন্ত্রী শ্রী শ্রীপাদ নায়েক।
তিনি আরও জানান, সেনাকর্মীদের পরিবারগুলিও সংশ্লিষ্ট সেনাকর্মীর ব্যাঙ্ক অ্যাকাউন্টের সুবিধা গ্রহণ করতে পারেন। এমনকি, প্রয়োজনে পরিবারের নিকট সদস্যরা অতিরিক্ত এটিএম কার্ড ব্যবহারের সুবিধাও পেয়ে থাকেন। এই সুবিধাগুলির পাশাপাশি, বিভিন্ন প্রান্তে মোতায়েন সেনাকর্মীরা পে অ্যাকাউন্ট কার্যালয়ের মাধ্যমে তাঁদের পরিবারের কাছে অর্থ হস্তান্তরের জন্য ফ্যামিলি অ্যালর্টমেন্ট মানি অর্ডারের সুবিধা পান।
CG/BD/SB
(Visitor Counter : 34
প্রধানমন্ত্রীরদপ্তর
রানী লক্ষ্মীবাঈ জয়ন্তীতে তাঁকে স্মরণ করলেন প্রধানমন্ত্রী
নয়াদিল্লি, ১৯ নভেম্বর, ২০২২
প্রধানমন্ত্রী শ্রী নরেন্দ্র মোদী রানী লক্ষ্মীবাঈ জয়ন্তীতে তাঁকে স্মরণ করেছেন। শ্রী মোদী বলেন, রানী লক্ষ্মীবাঈ – এর সাহস ও দেশের প্রতি তাঁর বিশেষ অবদান দেশ কখনই ভুলবে না।
এক ট্যুইতে প্রধানমন্ত্রী বলেন, “রানী লক্ষ্মীবাঈ জয়ন্তীতে তাঁকে স্মরণ করছি। তাঁর অসীম সাহস ও দেশের প্রতি বিশেষ অবদান কখনই ভোলা সম্ভব নয়। ঔপনিবেশিক শাসন ব্যবস্থার বিরুদ্ধে তাঁর বিরোধিতা অন্যদেরও বিশেষ উৎসাহ যুগিয়েছে। গত বছর এই দিনে আমার ঝাঁসি সফরের কিছু মুহূর্ত আমি সকলের সঙ্গে ভাগ করে নিচ্ছি”।
PG/PM/SB
(
পেট্রোলিয়ামওপ্রাকৃতিকগ্যাসমন্ত্রক
প্রধানমন্ত্রী জাতীয় ত্রাণ তহবিলে এক মাসের বেতন দান শ্রী ধর্মেন্দ্র প্রধানের
নয়াদিল্লি, ২৯ মার্চ, ২০২০
কোভিড-১৯ সংক্রমণ মোকাবিলায় ত্রাণ কার্যের জন্য প্রধানমন্ত্রী জাতীয় ত্রাণ তহবিলে এক মাসের বেতন দান করেছেন কেন্দ্রীয় পেট্রোলিয়াম, প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান।
এক টুইট বার্তায় শ্রী প্রধান জানিয়েছেন, "এই কঠিন সময়ে যাদের সবথেকে বেশি দরকার চলুন তাদের পাশে দাঁড়াই, # কোভিড-১৯ মহামারীর দিকে লক্ষ্য রেখে আমি এক মাসের বেতন এবং আমার সাংসদ এলাকা উন্নয়ন তহবিল থেকে ১ কোটি টাকা প্রধানমন্ত্রী জাতীয় ত্রাণ তহবিলে দান করেছি প্রান্তিক মানুষদের মুখে হাসি ফুটিয়ে তোলার জন্য"।
(CG/SS
রেলমন্ত্রক
কেন্দ্রীয় মন্ত্রিসভা ২০২০-২১ অর্থবর্ষে রেল কর্মীদের উৎপাদন-ভিত্তিক বোনাস দেওয়ার প্রস্তাব অনুমোদন করেছে
নয়াদিল্লি, ০৬ অক্টোবর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ২০২০-২১ অর্থবর্ষে রেল কর্মীদের ৭৮ দিনের বেতনের সমতুল উৎপাদন-ভিত্তিক বোনাস দেওয়ার প্রস্তাব অনুমোদন করেছে। তবে, রেল সুরক্ষা বাহিনী/রেল সুরক্ষা বিশেষ বাহিনীর কর্মীরা বাদ দিয়ে নন-গেজেটেড সমস্ত রেল কর্মী এই বোনাস পাবেন।
রেল কর্মীদের ৭৮ দিনের বেতনের সমতুল উৎপাদন-ভিত্তিক বোনাস দিতে ১ হাজার ৯৮৪ কোটি ৭৩ লক্ষ টাকা খরচ হবে। প্রত্যেক যোগ্য নন-গেজেটেড রেল কর্মীকে উৎপাদন-ভিত্তিক বোনাস মেটানোর জন্য বেতনের ঊর্ধ্বসীমা স্থির হয়েছে মাসিক ৭ হাজার টাকা। প্রত্যেক নন-গেজেটেড রেল কর্মী ৭৮ দিনের বেতনের সমতুল হিসাবে ন্যূনতম ১৯ হাজার ৯৫১ টাকা উৎপাদন সংযুক্ত বোনাস পাবেন।
সরকারের এই সিদ্ধান্তের ফলে প্রায় ১১ লক্ষ ৫৬ হাজার নন-গেজেটেড রেল কর্মী লাভবান হবেন। উল্লেখ করা যেতে পারে, প্রতি বছর দশেরা/পুজোর ছুটির আগে যোগ্য রেল কর্মীরা উৎপাদন সংযুক্ত বোনাস পেয়ে থাকেন। মন্ত্রিসভার এই সিদ্ধান্ত এ বছরও পুজোর ছুটির আগেই কার্যকর হবে।
২০১০-১১ থেকে ২০১৯-২০ অর্থবর্ষ পর্যন্ত ৭৮ দিনের সমতুল উৎপাদন-ভিত্তিক বোনাস দিয়ে আসা হয়েছে। ২০২০-২১ অর্থবর্ষেও ৭৮ দিনের বেতনের সমতুল উৎপাদন-ভিত্তিক বোনাস দেওয়া হবে। এই সিদ্ধান্ত রেলের সামগ্রিক কাজকর্মে আরও মানোন্নয়নে কর্মীদের উৎসাহিত করবে।
উৎপাদন-ভিত্তিক বোনাস রেলের সমস্ত নন-গেজেটেড কর্মীরা পেয়ে থাকেন। তবে, রেল সুরক্ষা বাহিনী/রেল সুরক্ষা বিশেষ বাহিনীর কর্মীরা এই সুবিধা পান না। উল্লেখ করা যেতে পারে, ১৯৭৯-৮০ থেকে রেলের নন-গেজেটেড কর্মীদের উৎপাদন-ভিত্তিক বোনাস দেওয়া হয়ে আসছে। প্রতি তিন বছরে নন-গেজেটেড কর্মীদের জন্য উৎপাদন-ভিত্তিক বোনাস কর্মসূচি পর্যালোচনা করা হয়।
CG/BD/SB
(Visitor Counter : 161
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১লা এপ্রিল, ২০২২
(দেশ জুড়ে টিকাকরণ অভিযানে এ পর্যন্ত ১৮৪ কোটি ৩১ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ১৩ হাজার ৬৭২।
দেশে বর্তমানে করোনায় আক্রান্তের হার মোট আক্রান্তের ০.০৩ শতাংশ।
কোভিড মুক্তের হার বর্তমানে ৯৮.৭৬ শতাংশ।
গত ২৪ ঘণ্টায় সুস্থ হয়েছেন ১ হাজার ৯১৮ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৯০ হাজার৯২২ জন।
সারা দেশে গত ২৪ ঘণ্টায় নতুন করে আক্রান্ত ১ হাজার ৩৩৫ জন।
দৈনিক সংক্রমণের হার ০.২২ শতাংশ।
সাপ্তাহিক সংক্রমণের হার ০.২৩ শতাংশ।
এখনও পর্যন্ত নমুনা পরীক্ষা হয়েছে ৭৮ কোটি ৯৭ লক্ষ।
গত ২৪ ঘণ্টায় ৬ লক্ষ ০৬ হাজার ৩৬টি নমুনা পরীক্ষা হয়েছে।
CG/CB/SB
ক্ষুদ্র, অতিক্ষুদ্রওমাঝারিশিল্পমন্ত্রক
পিএমইজিপি'র আওতায় কর্মসংস্থান তৈরি হয়েছে
নতুন দিল্লি,৪ এপ্রিল, ২০২২
খাদি ও গ্রামীণ শিল্প কমিশনের সাহায্যে অতি ক্ষুদ্র,ক্ষুদ্র ও মাঝারি শিল্পোদ্যোগ মন্ত্রক,কৃষি কাজ নয় এমন ক্ষেত্রে ক্ষুদ্র-উদ্যোগ স্থাপনের মাধ্যমে দেশে স্ব-কর্মসংস্থানের সুযোগ তৈরির জন্য প্রধানমন্ত্রী'র কর্মসংস্থান সৃষ্টি কর্মসূচি  বাস্তবায়িত করেছে।
এছাড়াও, কেভিআইসি গ্রামীণ ও অনগ্রসর এলাকায় স্ব-কর্মসংস্থানের সুযোগ তৈরির জন্য নিম্নলিখিত কর্মসূচিগুলিও রূপায়িত করছে।
মধু মিশন: এই কর্মসূচির অধীনে, মৌমাছি পালনে বাক্স, টুল কিট এবং প্রশিক্ষণ দেওয়া হয়,যাতে মৌমাছি পালনকারী হিসাবে কৃষক, আদিবাসী এবং গ্রামীণ যুবকদের আয় বৃদ্ধি পায়।
কুমোর সশক্তিকরণ কর্মসূচি: এই কর্মসূচির আওতায়, গ্রামীণ কুমোরদের প্রশিক্ষণের সঙ্গে সঙ্গে বিদ্যুতের সাহায্যে মাটির পাত্র তৈরির চাকার মতো নতুন শক্তি সাশ্রয়ী সরঞ্জাম সরবরাহ করা হয়।
অতি ক্ষুদ্র ও ক্ষুদ্র শিল্পোদ্যোগ  ক্ষেত্রের প্রচারের জন্য মন্ত্রক ঐতিহ্যবাহী শিল্পের পুনরুজ্জীবন তহবিল প্রকল্প,অতি ক্ষুদ্র ও ক্ষুদ্র শিল্পোদ্যোগ-ক্লাস্টার উন্নয়ন কর্মসূচি,অতি ক্ষুদ্র ও ক্ষুদ্র শিল্পোদ্যোগ ক্ষেত্রের জন্য ঋণ নিশ্চয়তা কর্মসূচি বাস্তবায়িত করছে।
২০২০-২১ অর্থবর্ষে মোট ৭৪ হাজার ৪১৫ টি অতি ক্ষুদ্র শিল্পোদ্যোগ সংস্থা তৈরি হয়েছে।এর মধ্যে পশ্চিমবঙ্গে ২ হাজার ৭০টি অতি ক্ষুদ্র শিল্পোদ্যোগ সংস্থা রয়েছে।এর সাহায্যে ১৬ হাজার ৫৬০ জনের কর্মসংস্থান হয়েছে।
রাজ্যসভায় আজ লিখিত উত্তরে এই তথ্য দিয়েছেন অতি ক্ষুদ্র,ক্ষুদ্র ও মাঝারি উদ্যোগ প্রতিমন্ত্রী শ্রী ভানু প্রতাপ সিং বর্মা।
(CG/SS
প্রধানমন্ত্রীরদপ্তর
ফ্রান্সের রাষ্ট্রপতি ইমানুয়েল ম্যাক্রঁর সঙ্গে প্রধানমন্ত্রীর টেলিফোনে কথা
নতুন দিল্লি, ০৭ ডিসেম্বর, ২০২০
প্রধানমন্ত্রী শ্রী নরেন্দ্র মোদী আজ ফ্রান্সের রাষ্ট্রপতি ইমানুয়েল ম্যাক্রঁর সঙ্গে টেলিফোনে কথা বলেছেন।
ফ্রান্সে জঙ্গি হানায় প্রাণহানির ঘটনায় প্রধানমন্ত্রী রাষ্ট্রপতি ম্যাক্রঁকে তাঁর সমবেদনা জানিয়েছেন এবং সন্ত্রাসবাদ, চরমপন্থা ও মৌলবাদের বিরুদ্ধে ফ্রান্সের লড়াইয়ে ভারতের পূর্ণ সমর্থনের প্রতিশ্রুতি দিয়েছেন।
উভয় নেতা পারস্পরিক স্বার্থ সংশ্লিষ্ট দ্বিপাক্ষিক, আঞ্চলিক ও আন্তর্জাতিক বিভিন্ন নিয়ে আলোচনা করেছেন। এর মধ্যে রয়েছে স্বল্প মূল্যের ও আয়ত্বাধীন কোভিড-১৯ টিকার উদ্ভাবন, কোভিড পরবর্তী সময়ে অর্থনীতির পুনরুজ্জীবন, ভারত প্রশান্ত মহাসাগরীয় অঞ্চলে সহযোগিতা, সামুদ্রিক বাণিজ্যের নিরাপত্তা, প্রতিরক্ষা সহযোগিতা, ডিজিটাল অর্থনীতি, সাইবার নিরাপত্তা, বহুস্তরীয় ক্ষেত্রে সহযোগিতা বৃদ্ধি, জলবায়ু পরিবর্তন রোধে পারস্পরিক সহযোগিতা ও জৈব বৈচিত্র্য রক্ষা।
উভয় নেতা আলোচনায় সন্তোষ প্রকাশ করেছেন। সম্প্রতি ভারত-ফ্রান্সের মধ্যে দৃঢ় কৌশলগত অংশিদারিত্বের আবহে, তারা কোভিড পরবর্তী সময়ে একযোগে কাজ করার সিদ্ধান্ত নিয়েছেন।
প্রধানমন্ত্রী জনস্বাস্থ্য সম্পর্কিত পরিস্থিতি স্বাভাবিক হলে রাষ্ট্রপতি ম্যাক্রঁকে ভারতে আসার আমন্ত্রণ জানিয়েছেন।